هیندیستانین باشکندی یئنی دهلی‌نین باتیسین‌دا‌کی بیر هتل‌ده چیخان یانغین‌دا ایلک بیلگی‌لره گؤره ۱۷ نفر اؤلدو، ۴ نفر یارالاندی.
یئنی دهلی پلیس رئیسی یاردیمچیسی ماندیپ سینگ رانداوا، کارول باغ سمتین‌ده‌کی ۵ قاتلی بیر هتلین گیریش قاتین‌دا چیخان یانغین‌دا ان آز ۱۷ نفرین حیاتینی ایتیردیگینی، ۴ نفرین ده یارالاندیغینی بیلدیردی.
گئجه ساعاتلارین‌دا هله بیلینمه‌یه‌ن بیر سببله باشلایان یانغینا اطفاعیه اکیبلرینین مداخیله ائتدیگینی بیلدیره‌ن رانداوا، هتل‌ده‌کی ۳۰دان چوخ انسانین آلولارین آراسین‌دان چیخاردیلدیغینی ایفاده ائتدی.
رانداوا، یانغینین کنترل آلتینا آلیندیغینی قید ائتدی.
